Inson qalbi doim ma’rifatga muhtoj. Chunki hayot yo‘llarini zimiston qoplaganda, muammolar girdobiga qulaganda, ayriliqni boshdan kechirganda va shunga o‘xshash son-sanoqsiz g‘am-g‘ussalar yopirilganda odam bolasini ma’rifatgina saqlab qoladi. Ma’rifat qayerdan olinadi? Albatta, kitob mutolaasidan, mutolaa zavqidan. Aynan mana shu mavzu yuzasidan tayyorlangan ijtimoiy rolikda kitob sotib olish, kitob mutolaasiga undash kabi ezgu da’vatni tinglash mumkin. Ushbu videorolikda turli yoshdagi, turli kasb egalari ishtirok etgan. Jumladan, unda Samarqand viloyati hokimi Erkinjon Turdimovning ishtirokini ham kuzatish mumkin. Bu ham qaysidir ma’noda yoshlarga ijobiy ta’sir ko‘rsatadi. O‘ylaymizki, mana shunday ijtimoiy roliklarda turli sohalarda faoliyat yurituvchi rahbarlarning ishtiroki uni tomosha qilgan oddiy fuqaroda ijobiy taassurot uyg‘otadi.